
    Republika Hrvatska
Trgovački sud u Zagrebu                                                          	
  Zagreb, Amruševa 2/II

										      89. St-4050/16-8

U  I M E  R E P U B L I K E  H R V A T S K E

R J E Š E NJ E

Trgovački sud u Zagrebu, po sutkinji Nikolini Dorić Hadžisejdić, u stečajnom predmetu povodom prijedloga predlagatelja FINANCIJSKE AGENCIJE, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom DOBIT LOGISTIKA j.d.o.o. za prijevoz i trgovinu, OIB 17186291238, Zagreb, Kanalski put 14, 9. rujna 2016.,

r i j e š i o   j e

I. Obustavlja se stečajni postupak nad dužnikom DOBIT LOGISTIKA j.d.o.o. za prijevoz i trgovinu, OIB 17186291238, Zagreb, Kanalski put 14.

II. Ročište radi očitovanja o prijedlogu za otvaranje stečajnog postupka određeno za dan 14. rujna 2016. u 10:00 sati u zgradi Trgovačkog suda u Zagrebu, Petrinjska 8, soba 95/II neće se održati.

Obrazloženje

	Financijska agencija je ovom sudu podnijela prijedlog za otvaranje stečajnog postupka za dužnika DOBIT LOGISTIKA j.d.o.o. za prijevoz i trgovinu, OIB 17186291238, Zagreb, Kanalski put 14, temeljem članka 110. stavak 1. Stečajnog zakona („Narodne novine“ broj 71/15, dalje: SZ).

	Rješenjem od 12. srpnja 2016. sud je pokrenuo prethodni postupak radi utvrđivanja pretpostavki za otvaranje stečajnog postupka nad dužnikom DOBIT LOGISTIKA j.d.o.o. za prijevoz i trgovinu, OIB 17186291238, Zagreb, Kanalski put 14 te odredio ročište radi očitovanja o prijedlogu za otvaranje stečajnog postupka za dan 14. rujna 2016. u 10:00 sati.
 
Dužnik je podneskom od 27. srpnja 2016. (list 8-9 spisa) je obavijestio sud da tvrka od 21. srpnja 2016. više nije u blokadi, te je sud zatražio od Financijske agencije Potvrdu o blokadi računa i novčanih sredstava i izlist iz Očevidnika redoslijeda plaćanja za dužnika DOBIT LOGISTIKA j.d.o.o. (list 12 spisa).

	Financijska agencija je podneskom od 5. rujna 2016. (list 13 spisa) dostavila sudu Potvrdu o blokadi računa i novčanih sredstava ovršenika (list 14 spisa) i Očevidnik o redoslijedu plaćanja za dužnika DOBIT LOGISTIKA j.d.o.o. na dan 30. kolovoza 2016. (list 15-23 spisa), te je utvrđeno da za istog na taj dan nema evidentiranih neizvršenih osnova za plaćanje.

Prema odredbi članka 128. stavak 9. SZ-a ako dužnik do završetka prethodnog postupka postane sposoban za plaćanje sud će postupak obustaviti. 

	Kako je temeljem Potvrde Financijske agencije od 30. kolovoza 2016. i Očevidnika o redoslijedu plaćanja od 30. kolovoza 2016. sud nedvojbeno utvrdio da je dužnik prije završetka prethodnog postupka postao sposoban za plaćanje, temeljem odredbe članka 128. stavak 9. SZ-a riješeno je kao u izreci. 
	
U Zagrebu 9. rujna 2016.

SUDAC:
       Nikolina Dorić Hadžisejdić,v.r.


POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku.


Za točnost otpravka-ovlašteni službenik:
Karmela Dolenc

